ਸੋਨੀਤਾ ਅਲੀਜ਼ਾਦੇਹ
ਸੋਨੀਤਾ ਅਲੀਜ਼ਾਦੇਹ (ਜਨਮ 1996) ਇੱਕ ਅਫ਼ਗ਼ਾਨੀ ਰੈਪਰ ਅਤੇ ਕਾਰਕੁਨ ਹੈ ਜਿਸਨੇ ਜਬਰੀ ਵਿਆਹ ਖਿਲਾਫ ਅਵਾਜ਼ ਉਠਾਈ ਸੀ। ਸੋਨੀਤਾ ਨੇ ਉਸ ਵੇਲੇ ਸਭ ਦਾ ਧਿਆਨ ਖਿੱਚਿਆ ਜਦੋਂ ਉਸਨੇ "ਬ੍ਰਾਈਡਜ਼ ਫਾਰ ਸੇਲ" ਰੈਪ ਕੀਤਾ, ਜਿਸ ਵਿੱਚ ਉਸਨੇ ਧੀਆਂ ਨੂੰ ਉਨ੍ਹਾਂ ਦੇ ਪਰਿਵਾਰ ਦੁਆਰਾ ਵੇਚਣ ਬਾਰੇ ਗਾਇਆ ਸੀ। ਇੱਕ ਈਰਾਨੀ ਦਸਤਾਵੇਜ਼ੀ ਫਿਲਮ ਨਿਰਮਾਤਾ ਰੋਖਸਰੇਹ ਗ਼ੈਮ ਮੱਘਮੀ ਦੀ ਮਦਦ ਨਾਲ, ਜਿਸਨੇ ਤਿੰਨ ਸਾਲ ਤੋਂ ਵੱਧ ਆਪਣੀ ਫਿਲਮ ਸੋਨੀਤਾ ਵਿੱਚ ਆਪਣੀ ਕਮਾਲ ਦੀ ਕਹਾਣੀ ਦਾ ਦਸਤਾਵੇਜ਼ ਪੇਸ਼ ਕੀਤਾ ਸੀ, ਸੋਨੀਤਾ ਨੇ ਉਸ ਵਿਆਹ ਤੋਂ ਬਚਣ ਲਈ ਇਸ ਵੀਡੀਓ ਨੂੰ ਫਿਰਮਾਇਆ ਸੀ, ਜਦੋਂ ਉਸ ਦੇ ਮਾਪੇ ਉਸਦੇ ਵਿਆਹ ਦੀ ਯੋਜਨਾ ਬਣਾ ਰਹੇ ਸਨ, ਹਾਲਾਂਕਿ ਇਰਾਨ ਵਿੱਚ ਅੋਰਤਾਂ ਲਈ ਜਨਤਕ ਤੌਰ 'ਤੇ ਗਾਉਣਾ ਗੈਰ ਕਾਨੂੰਨੀ ਹੈ। ਯੂ-ਟਿਉਬ 'ਤੇ ਵੀਡੀਓ ਜਾਰੀ ਕਰਨ ਤੋਂ ਬਾਅਦ, ਅਲੀਜਾਦੇਹ ਨਾਲ ਸਟਰਾਂਗਹਾਰਟ ਸਮੂਹ ਨੇ ਸੰਪਰਕ ਕੀਤਾ ਗਿਆ, ਜਿਸਨੇ ਉਸ ਨੂੰ ਸੰਯੁਕਤ ਰਾਜ ਅਮਰੀਕਾ ਵਿੱਚ ਆਉਣ ਅਤੇ ਪੜ੍ਹਾਈ ਕਰਨ ਲਈ ਵਿਦਿਆਰਥੀ ਵੀਜ਼ਾ ਅਤੇ ਵਿੱਤੀ ਮਦਦ ਦੀ ਪੇਸ਼ਕਸ਼ ਕੀਤੀ, ਉਹ ਉਥੇ ਚਲੀ ਗਈ ਅਤੇ ਉਦੋਂ ਤੋਂ ਅਮਰੀਕਾ ਹੀ ਰਹਿ ਗਈ ਹੈ। 2015 ਵਿੱਚ, ਉਸਨੂੰ ਬੀਬੀਸੀ ਦੀਆਂ 100 ਔਰਤਾਂ ਵਿੱਚੋਂ ਇੱਕ ਵਜੋਂ ਸੂਚੀਬੱਧ ਕੀਤਾ ਗਿਆ ਸੀ।

ਅਰੰਭ ਦਾ ਜੀਵਨ 
ਸੋਨੀਤਾ ਅਲੀਜ਼ਾਦੇਹ ਤਾਲਿਬਾਨ ਸ਼ਾਸਨ ਅਧੀਨ ਅਫ਼ਗ਼ਾਨਿਸਤਾਨ ਦੇ ਹੇਰਾਤ ਵਿੱਚ ਵੱਡਾ ਹੋਈ ਸੀ। ਜਦੋਂ ਉਹ 10 ਸਾਲਾਂ ਦੀ ਸੀ ਤਾਂ ਉਸ ਦੇ ਪਰਿਵਾਰ ਨੇ ਉਸ ਨੂੰ ਲਾੜੀ ਵਜੋਂ ਵੇਚਣਾ ਚਾਹਿਆ। ਸੋਨੀਤਾ ਨੇ ਕਿਹਾ ਹੈ ਕਿ ਉਸ ਸਮੇਂ, ਉਸਨੂੰ ਪੂਰੀ ਤਰ੍ਹਾਂ ਸਮਝ ਨਹੀਂ ਆਈ ਸੀ ਕਿ ਇਸਦਾ ਕੀ ਅਰਥ ਹੈ। ਇਸ ਦੀ ਬਜਾਏ, ਉਸ ਦਾ ਪਰਿਵਾਰ ਤਾਲਿਬਾਨ ਤੋਂ ਬਚਣ ਲਈ ਈਰਾਨ ਭੱਜ ਗਿਆ। ਈਰਾਨ ਵਿਚ, ਸੋਨੀਤਾ ਨੇ ਬਾਥਰੂਮਾਂ ਦੀ ਸਫਾਈ ਕੀਤੀ ਅਤੇ ਉਸਨੇ ਖੁਦ ਲਿਖਣਾ ਅਤੇ ਪੜ੍ਹਨਾ ਸਿੱਖਿਆ। ਇਸ ਸਮੇਂ ਦੌਰਾਨ, ਉਸ ਨੂੰ ਈਰਾਨੀ ਰੈਪਰ ਯਾਸ ਅਤੇ ਅਮਰੀਕੀ ਰੈਪਰ ਐਮੀਨੈਮ ਦੇ ਸੰਗੀਤ ਬਾਰੇ ਪਤਾ ਲੱਗਿਆ। ਉਨ੍ਹਾਂ ਦੇ ਸੰਗੀਤ ਤੋਂ ਪ੍ਰੇਰਿਤ ਹੋ ਕੇ, ਉਸਨੇ ਆਪਣੇ ਗਾਣੇ ਲਿਖਣੇ ਸ਼ੁਰੂ ਕੀਤੇ। 2014 ਵਿਚ, ਸੋਨੀਤਾ ਨੇ ਅਫ਼ਗਾਨ ਲੋਕਾਂ ਨੂੰ ਆਪਣੀਆਂ ਚੋਣਾਂ ਵਿੱਚ ਵੋਟ ਪਾਉਣ ਲਈ ਇੱਕ ਗਾਣਾ ਲਿਖਣ ਲਈ ਇੱਕ ਯੂਐਸ ਦੇ ਮੁਕਾਬਲੇ ਵਿੱਚ ਪ੍ਰਵੇਸ਼ ਕੀਤਾ। ਉਸਨੇ $ 1000 ਦਾ ਇਨਾਮ ਜਿੱਤਿਆ, ਜੋ ਉਸ ਨੇ ਆਪਣੀ ਮਾਂ ਨੂੰ ਭੇਜਿਆ, ਜੋ ਵਾਪਸ ਅਫਗਾਨਿਸਤਾਨ ਚਲੀ ਗਈ ਸੀ।

ਹਵਾਲੇ

ਜ਼ਿੰਦਾ ਲੋਕ
ਜਨਮ 1996